สังคมข่าวหุ้นเล็กเซียวหงส์
ดัชนีหุ้นไทย (28 ต.ค.) ปิดตลาด 1,494.44 จุด ลดลง 3.92 จุด มูลค่าซื้อขาย 54,926 ล้านบาท นักลงทุนต่างรอดูการประชุมกลุ่มโอเปกและประเทศนอกกลุ่มโอเปก การเลือกตั้งประธานาธิบดีสหรัฐ การประชุมเฟด และการประชุม ECB ที่อาจมีนโยบายทางการเงินเพิ่มเติม สัปดาห์นี้ดัชนีหุ้นไทยแนวโน้มแกว่งตัวอยู่ในกรอบแนวรับ 1,470-1,480 จุด แนวต้าน 1,510-1,520 จุด...
31 ต.ค. 2559

ดัชนีหุ้นไทย (28 ต.ค.) ปิดตลาด 1,494.44 จุด ลดลง 3.92 จุด มูลค่าซื้อขาย 54,926 ล้านบาท นักลงทุนต่างรอดูการประชุมกลุ่มโอเปกและประเทศนอกกลุ่มโอเปก การเลือกตั้งประธานาธิบดีสหรัฐ การประชุมเฟด และการประชุม ECB ที่อาจมีนโยบายทางการเงินเพิ่มเติม สัปดาห์นี้ดัชนีหุ้นไทยแนวโน้มแกว่งตัวอยู่ในกรอบแนวรับ 1,470-1,480 จุด แนวต้าน 1,510-1,520 จุด…
*…JAS ของ “เสี่ยพิชญ์” ช่วง 2 วัน วิ่งพรวดกว่า 10% ไม่รู้ว่า “ไอ้โม่ง” คนไหนดันราคา แต่น่าสังเกตตรงเงื่อนไขผู้ทำเทนเดอร์ (เพิ่มเติม) ล่าสุด (26 ต.ค.) ที่ระบุว่า “ผู้ทำคำเสนอซื้ออาจดำเนินการให้กิจการจ่ายเงินปันผลจากกำไรสะสมของกิจการ” ผนวกกับ JAS กำไรสะสมที่ยังไม่ได้จัดสรรเกือบ 3,000 ล้านบาท จึงเป็นเหตุบ่งชี้ได้ว่า JAS จะมีการจ่ายปันผลพิเศษ…เพราะอย่าลืมนะก่อนนี้ JAS สร้างเซอร์ไพรส์มาแล้ว และครั้งนี้น่าจะเป็นเช่นนั้น…หากเป็นจริงดั่งว่าอิจฉาคนชื่อ “พิชญ์ โพธารามิก” งานนี้ได้ 2 เด้งทันที…เด้งแรก…เมื่อสัดส่วนหุ้นเพิ่มขึ้นก็ได้รับปันผลเพิ่มขึ้น ส่วนเด้งที่สอง ได้ส่วนต่างกำไรเพียบคิดดูเหอะ JASซื้อหุ้นและเทนเดอร์ราคา 7.25 บาท แต่ราคาหุ้นล่าสุด 8.10 บาท โอ้ว…เกมนี้สุดยอดจริงๆ…
*…TPRIMEหรือ “ทรัสต์เพื่อการลงทุนในอสังหาริมทรัพย์และสิทธิการเช่าไทยแลนด์ ไพร์ม พร็อพเพอร์ตี้” น้องใหม่ เข้าเทรดวันนี้ ไอพีโอ 10 บาท ด้วยความเป็น “กองทรัสต์” ราคาอาจไม่หวือหวาเหมือนหุ้นไอพีโอ แต่น่าสนใจตรงผลตอบแทนจากเงินปันผลที่มีกำหนดจ่ายทุกไตรมาส…จึงเหมาะกับการเข้าลงทุนระยะยาวมากกว่าส่วนต่างราคา (Capital Gain) ที่ดูอาจมีผลตอบแทนไม่มากนัก เน้นปลอดภัยไว้ก่อนดีกว่า…
*…THANI เกิดปรากกฎการณ์แห่เก็งกำไร ว่าด้วย “ตลาดรถบรรทุก” กำลังไปได้สวย รับแรงหนุนจากโครงการเมกะโปรเจ็กต์ แต่ดูจากพื้นฐานดูราคาขึ้นเวอร์เกินไปแล้ว ตัวเลขงบไตรมาส 3/59 ไม่ได้หวือหวาเท่าไหร่นัก จึงระวังแรงเทขายทำกำไรให้ดีแล้วกัน เดี๋ยวจะหาไม่ไม่เตือนไม่ได้นะ…
*…BDMS ของ “หมอเสริฐ” ปราเสริฐ ปราสาททองโอสถ เริ่มกลับมาวิ่งอีกครั้ง คราวนี้น่าสนใจแนวต้าน 23 บาท ถือเป็นจุดนัดพบใหม่อีกครั้ง ดูทิศทางลมผลประกอบการไตรมาส 3/59 แจ่มใสไม่น้อยทีเดียว ที่สำคัญแว่วมาขาใหญ่กำลังเริ่มสะสมกันแล้ว…
*…PLANB หุ้นลูกรัก “ปรินทร์ โลจนะโกสินทร์” น่าจับตาตัวเลขงบไตรมาส 4/59 จากยอดขายโฆษณาป้ายนอกอาคาร ที่มีคิวจองพื้นที่โฆษณาแน่นกันเลยทีเดียว ช่วงนี้จึงน่าทยอยสะสม แต่เน้นลงทุนระยะกลางเป็นหลัก…
*…CBGร้อนแรงไม่หยุดตลท.สั่งให้ขยายเวลามาตรการกำกับการซื้อขาย Cash Balance อีกรอบ เริ่มตั้งแต่ 31 ต.ค.-18 พ.ย. 59…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอล ช่อง 19 เวลา9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเดตตลาดหุ้นทั่วโลก เพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาด ออนเรดิโอ” ผ่านสถานีข่าวจริงสปริงเรดิโอ FM 98.5 MHz. โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น.ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้า งานนี้จัดเต็มๆ ชั่วโมงครึ่ง…
*…แต่เท่านั้นไม่พอต่อเนื่องกันด้วย “ชัดลึกทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น